Stevie Wonder

**Stevland Hardaway Morris** (tikrasis vardas **Stevland Hardaway Judkins**, g. 1950 m. gegužės 13 d.), geriausiai žinomas savo sceniniu vardu **Stevie Wonder** yra JAV vokalistas, dainų kūrėjas, įrašų prodiuseris. Vaikystėje buvęs vunderkindas S. Wonder laikomas vienu sėkmingiausių ir žinomiausių XX a. muzikos atlikėjų. Būdamas 11 metų atlikėjas pasirašė sutartį su Motown įrašų kompanija. Beveik iš karto po gimimo jis apako.

Vieni žinomiausių atlikėjo dainų yra „Superstition“, „Sir Duke“, „You Are the Sunshine of My Life“ ir „I Just Called to Say I Love You“. S. Wonder yra įrašęs daugiau nei 30 dainų, patekusių į JAV populiariausių dainų dešimtuką, gavęs 25 Grammy apdovanojimus, pagal tai jis yra daugiausiai apdovanojimų gavęs tarp atlikėjų vyrų ir pardavęs virš 100 milijonų įrašų visame pasaulyje. Taip pat kartu su Frank Sinatra atlikėjas yra vienintelis, gavęs 3 Grammy geriausio atlikėjo ar grupės apdovanojimus. 1996 m. S. Wonder gavo Grammy apdovanojimą už gyvenimo pasiekimus.

2004 m. žurnalas Rolling Stone įrašė atlikėją 15 numeriu 100 geriausių visų laikų atlikėjų sąraše. 2009 m. atlikėjas buvo įrašytas į Jungtinių Tautų taikos nešėjų sąrašą. 2013 m. Billboard išleido Billboard Hot 100 geriausių visų laikų atlikėjų sąrašą, kuriame S. Wonder užėmė 6 vietą.

2014 m. Barack Obama atlikėjui įteikė JAV Prezidento laisvės medalį.

XXI a. atlikėjas pasirodo retomis progomis. 2002 m. jis atliko pasirodymą žiemos parolimpinių žaidynių atidarymo ceremonijoje. 2006 m. S. Wonder pasirodė amerikietiško futbolo finalo Super Bowl XL ceremonijoje, 2009 m. kartu su Usher ir Shakira atliko dainą prezidento Barack Obama inauguracijoje, 2011 m. – Specialiosios olimpiados Atėnuose atidaryme.

Jis taip pat atliko kūrinius Michael Jackson (2009 m.), Etta James ir Whitney Houston (2012 m.) laidotuvėse.  

2005 m. po 10 metų pertraukos atlikėjas išleido savo albumą – "A Time to Love". Jis nebuvo toks sėkmingas komerciškai, kaip kiti. Kritikai albumą peikė dėl klasikinių atlikėjo laikų kopijavimo ir naujovių trūkumo.

## Šeima
S. Wonder buvo susituokęs du kartus. Pirmą kartą su Syreeta Wright 1970 iki 1972 m. ir su Kai Millard nuo 2001 iki 2012 m. Dainininkas turi 9 vaikus nuo 5 skirtingų moterų.

## Diskografija
S. Wonder albumai:
* *The Jazz Soul of Little Stevie* (1962)
* *Tribute to Uncle Ray* (1962)
* *With a Song in My Heart* (1963)
* *Stevie at the Beach* (1964)
* *Up-Tight* (1966)
* *Down to Earth* (1966)
* *[[I Was Made to Love Her (albumas)|I Was Made to Love Her]]* (1967)
* *Someday at Christmas* (1967)
* *Eivets Rednow* (1968)
* *[[For Once in My Life (albumas)|For Once in My Life]]* (1968)
* *[[My Cherie Amour (albumas)|My Cherie Amour]]* (1969)
* *[[Signed, Sealed & Delivered]]* (1970)
* *Where I’m Coming From* (1971)
* *Music of My Mind* (1972)
* *[[Talking Book (albumas)|Talking Book]]* (1972)
* *[[Innervisions]]* (1973)
* *[[Fulfillingness' First Finale]]* (1974)
* *[[Songs in the Key of Life]]* (1976)
* *[[Journey through the Secret Life of Plants|Stevie Wonder’s Journey Through „The Secret Life of Plants“]]* (1979)
* *[[Hotter than July]]* (1980)
* *The Woman in Red* (1984)
* *In Square Circle* (1985)
* *Characters* (1987)
* *Jungle Fever* (1991)
* *Conversation Peace* (1995)
* *[[A Time to Love (albumas)|A Time to Love]]* (2005)

## Šaltiniai

## Nuorodos

* Oficiali atlikėjo svetainė ()